Francio: nek ŝakristoj, nek deliktuloj, sed defendantoj de la homaj rajtoj
#000001
La organizaĵoj Internacia Amnestio-Francio, Cimade, Tutmondaj kuracistoj, Kuracistoj sen landlimoj, Katolika Helpservado – Caritas-Francio maltrankviliĝas pro la decido de la Apelacia kortumo de Aix-en-Provence, pasintan mardon 8an de aŭgusto, kiu kondamnis Cédric Herrou je kvar monatoj da kondiĉa malliberejo. Tiu juĝo aŭguras kondamnon de multnombraj personoj, kies nura motivo estas helpi migrantajn kaj rifuĝintajn personojn, sen alia motivo ol respektigi la homajn rajtojn.
#000004
Kaj laŭ tiuj samaj internaciaj kriterioj, al kiuj estas ligitaj la francaj aŭtoritatoj, la Ŝtato devas starigi ĉiujn necesajn aranĝojn por protekti la personojn aŭ asociojn, kiuj laboras al protektado de la homaj rajtoj, kaj kiuj denuncas iliajn malobservadojn.
#000006
Nek ŝakristoj, nek deliktuloj, tiuj personoj turmentitaj, timigitaj, persekutitaj kaj de nun kondamnitaj, estas antaŭ ĉio defendantoj de la homaj rajtoj. Ĉar temas ja pri protektado de la malobservataj rajtoj de la migrantaj kaj rifuĝintaj personoj, kiuj frontas neagadon, misfunkciojn kaj eĉ atencojn kontraŭ tiuj rajtoj plenumintaj de la francaj aŭtoritatoj.
#000007
Konsultadoj kaj disdonadoj de nutraĵoj estas interrompitaj de policistoj, timigoj kaj premoj estis kondukitaj por malpersvadi tiujn, kiuj ĉiutage mobiliziĝas por helpi kaj sukuradi la migrantajn kaj rifuĝintajn personojn.
#000010
La personojn, kiujn ni renkontas estas lacegaj fizike kaj morale, kun oftaj vundoj en rilato kun ilia vojirado. Ili devige fuĝis la perfortojn en ilia lando, plejparte trapasis malamikajn teritoriojn, alfrontis Mediteraneon, por finfine atingi ian Eŭropon, kiu perfidas siajn proprajn valorojn de akceptado kaj protektado.
#000011
Ni atentigas nian registaron, ke urĝa loĝado, aliro al kuracado, protektado de infaneco kaj azilrajto estas devoj je ĝia ŝarĝo. Ni vigle memorigas, ke se hodiaŭ civitanoj estas submetitaj al persekutoj kaj juraj kondamnoj, tio estas nur la konsekvenco de la politiko efektivigita. Ni, asocioj de solidareco kaj defendo de la homaj rajtoj, reasertas nian devon plu helpadi, kuracadi, kaj denunci tiuj malobservadojn de la homaj rajtoj sur la franca teritorio.
#000012
Estas urĝe kaj nemalhaveble, ke la politiko de la franca registaro estu reorientigita tiel, ke ĝi respondu al la nepra respekto pri digneco de la migrantaj kaj rifuĝintaj personoj, kaj la necesa protektado de tiuj, kiuj helpas ilin.
#000013
Francio: pojnduelo inter civitanoj kaj aŭtoritatoj en la sudo de la lando
#000014
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000015